

**MEGHÍVÓ**Szeretettel meghívjuk/meghívunk az alábbi eseményre:
 **Göd nem játszótér!**A [Göd-ÉRT Egyesület](http://www.godert.hu/) és a [Karátson Gábor Kör](https://www.facebook.com/karatsongaborkor/?eid=ARAtGykn9bmSz5Yhbu1cKEuBmCaQkQU4cctydysBxk-cXkqTBj91-pun3gM-lp3fOiCJrpgBDNxjbm_Z&fref=tag) rendezvénye **Együttgondolkodás** **a civilek lehetőségeiről és a jogállamról Göd és a különleges gazdasági övezet határán**

Időpont: **2020. október 3., szombat 16 óra**

Helyszín: Göd-Újtelep, a Mayerffy és Zrínyi utca találkozásánál lévő játszótér

* Hányféleképpen sért jogot, közérdeket a gödi beruházás és a különleges gazdasági övezetekről szóló „Lex Samsung”?
* Hogyan indulhatott meg és terjeszkedhet tovább az ország legnagyobb ipari beruházása környezeti hatástanulmány nélkül?
* Meddig lehet következmények nélkül kirekeszteni a lakosságot az ipari fejlesztésekről szóló döntésekből?
* Mit tehetnek a civilek, összefogásuk eredményezhet-e áttörést?

Ezekről a témákról beszélgetünk vendégeinkkel: szakértőkkel, érintettekkel és mindenkivel, aki velünk tart Gödön, a játszótéren, a Samsung-gyár árnyékában.

Vitaindító: Bodnár Zsuzsa (Göd-ÉRT), Schiffer András ügyvéd

A gödi esemény a Karátson Gábor Kör [Vitatható ökopolitika](https://www.facebook.com/okopolitika/?eid=ARD2Qi134jiwQLZ09n8lai6IHf-bS3KCsgox-gDpt1FA9GrAQhfSC35L8huoOXeitrCoDr8CiqK5efj_&fref=tag) című beszélgetés-sorozatának részeként kerül megrendezésre. Tata, Göd, Városliget, Balaton – országos jelentőségű környezetromboló beavatkozások színhelyén tanácskozunk az érintettekkel a társadalmi önvédelem lehetőségéről.

A rendezvényt eső esetén is megtartjuk!

Az eseményen bárki részt vehet. Kérjük a járványügyi előírások (maszkviselés, résztvevők közötti biztonságos távolság) betartását!

**Göd-ÉRT Környezetvédelmi és Városvédő Egyesület**